**Mi-a răsărit în suflet dorul…**

*George Topârceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-a răsărit în suflet dorul

Ca o plăpândă floare-albastră,

Şi-ntr-un amurg de seară dulce

A înflorit iubirea noastră, –

Dar tu te-ai îngrijit, iubito,

Mai mult de floare, ca de glastră…

În taina nopţilor tăcute,

Când clipele se pierd mai greu,

Eu am hrănit cu lacrimi floarea

Ce-ntinerind creştea mereu,

Dar azi chemând uitarea sfântă

Smulg floarea sufletului meu.